નાગપૂજાની પ્રાચીનતા પર પ્રકાશ પાડતા શ્રી પી. જે. દેવરસ લખે છે કે, વેદોના સમય પહેલાં દ્રવિડ સંસ્કૃતિમાં નાગપૂજા પ્રચલિત હતી. લોકજીવનમાં નાગદેવતાને પૂજ્ય ગણવામાં આવતા વેદોમાં વિશેષતઃ અથર્વવેદમાં નાગ અંગે ઠીકઠીક વિસ્તારથી લખાયું છે. ૠગ્વેદ અનુષ્ઠાનપ્રચુર ગ્રંથ છે, તેથી તત્કાલીન સંસ્કૃતિનું સાર્વજનિક સ્વરૂપનું પ્રમાણ માની શકાય નહીં, તેથી તેમાં નાગ ઉપાસનાનો સ્પષ્ટ ઉલ્લેખ ક્યાંય મળતો નથી પણ સર્પપૂજાનું પ્રમાણ સ્પષ્ટરૂપે એક અથર્વવેદની એક પ્રાર્થનામાં આ પ્રમાણે મળે છે.